Id-Deċiżjoni tal-Kummissjoni
tas-27 ta’ Lulju 1993
li temenda Deċiżjoni 83/471/KEE dwar il-Kumitat ta’ Spezzjoni tal-Komunità dwar l-applikazzjoni ta’ l-iskala ta’ klassifika għall-karkassi ta’ annimali adulti bovini
(93/493/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat Regolament tal-Kunsill (KEE) Nru 1208/91 tat-28 ta’ April 1981 li jistabbilixxi l-iskala Komunitarja għall-klassifika ta’ karkassi ta’ annimali adulti bovini [1], kif l-aħħar emendat b’Regolament (KEE) Nru 1026/91 [2], u b’mod partikolari l-Artikolu 5(4) tiegħu,
Billi, bil-għan li l-Kummissjoni tkun tista’ tevalwa r-riżultati ta’ spezzjonijiet, għandu jsir provvediment għall-Istati Membri biex jinfurmaw lill-Kummissjoni bl-azzjoni meħuda dwar rakkomandazzjonijiet magħmula mill-Kumitat ta’ Spezzjoni u b’mod xieraq biex jaġġustaw Deċiżjoni tal-Kummissjoni 83/471/KEE tas-7 ta’ Settembru 1983 dwar il-Kumitat ta’ Spezzjoni tal-Komunità fuq l-applikazzjoni ta’ l-iskala ta’ klassifika ta’ annimali adulti bovini [3], kif l-aħħar emendata b’Deċiżjoni 92/429/KEE [4];
Billi l-miżuri provduti f’dan ir-Regolament huma skond l-opinjoni tal-Kumitat ta’ Ġestjoni għaċ- Ċanga u l-Vitella,
ADOTTAT DIN ID-DEĊIŻJONI:
Artikolu 1
Il-paragrafu li ġej għandu jiżdied ma’ l-Artikolu 4 ta’ Deċiżjoni 83/471/KEE:"
3. Meta r-rapport imsemmi fil-paragrafu 2 josserva nuqqasijiet fil-kampijiet varji ta’ attività li kienu s-suġġett ta’ verifika, jew jagħmel rakkomandazzjonijiet bil-għan li jittejjbu operazzjonijiet, l-Istati Membri għandhom jinfurmaw lill-Kummissjoni bil-bidliet kollha li huma ikkunsidrati jew li ġraw mhux aktar tard minn tliet xhur wara d-data li fih ġie trasmess ir-rapport."
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fis-27 ta’ Lulju 1993.